Blásið verður til heljarinnar Saltfiskviku á veitingastöðum um land allt dagana 4. – 15. september nk . Alls taka 12 veitingastaðir þátt í viðburðinum , allir með a.m.k. einn saltfiskrétt á matseðlinum . Gestakokkar frá Ítalíu , Spáni og Portúgal eru jafnframt væntanlegir sem munu elda á völdum stöðum . Einnig verður spennandi Instagram leikur settur í loftið þar sem hægt er að vinna ferð til Barcelona . Markmiðið með Saltfiskvikunni er að gera þessari verðmætu útflutningsafurð landsins hærra undir höfði og auka vinsældir hennar hér heima . Löng hefð og saga er fyrir vinnslu saltfisks hér á landi en áður fyrr var öðru fremur notast við saltið til að geyma matvæli . Í dag er saltið hins vegar notað til að framleiða sælkeravöru sem nýtur mikilla vinsælda í mörgum löndum jafnt um jól , páska sem og aðra daga . Það er Íslandsstofa í samstarfi við Íslenska saltfiskframleiðendur ( ÍSF ) , Matís og Kokkalandsliðið sem efna til þessarar skemmtilegu saltfiskhátíðar . Vonir eru bundnar við að landsmenn nýti tækifærið og gefi saltfiskinum séns enda sælkeravara í hæsta gæðaflokki . Mötuneyti vinnustaða eru hvött til að bjóða upp á saltfisk í hádeginu meðan á Saltfiskvikunni stendur enda á hann ekki síður við þá en á kvöldin . Þegar hafa þó nokkrir vinnustaðir ákveðið að vera með og bjóða upp á saltfisk í hádeginu í Saltfiskvikunni , þ.e. ; Arion banki , ITS , Marel , Origo , Orkuveitan , Seðlabankinn , Síminn og VÍS . Börnin á leikskólanum Laufásborg munu einnig bjóða upp á saltfisk meðan á vikunni stendur en þar mun enginn annar en landsliðskokkurinn Lorenzo Alessio elda . Fyrirtækið 1 , 2 & ELDA mun bjóða upp á saltfisk einhverjum matarpökkum í Saltfiskvikunni fyrir áhugasama . Til að taka þátt í Instagam leiknum þá þarf að panta saltfiskrétt hjá þátttakendum Saltfiskvikunnar og setja mynd með myllumerkinu #saltfiskvika á Instagram . Einn heppinn þátttakandi mun verða dreginn út en verðlaunin eru ferð fyrir tvo til Barcelona . Hér er listi yfir þá veitingastaði sem taka þátt í Saltfiskvikunni . Þá er ekkert annað eftir en að panta sér borð . Bacalao bar , Hauganesi Einsi Kaldi , Vestmannaeyjum Höfnin , Reykjavík Hótel Selfoss , Selfossi Icelandair Hotel Reykjavík Natura , Reykjavík Kaffivagninn , Reykjavík Krauma , Reykholti Matur og drykkur , Reykjavík Rub 23 , Akureyri Salthúsið , Grindavík Tapasbarinn , Reykjavík Von Mathús , Hafnarfirði